Za porno glumicu istog imena, v. Renee Richards (porno glumica).

**Renée Richards** (**Rene Ričards**, rođena 19. avgusta, 1934.) je američka oftalmološkinja, spisateljica i bivša profesionalna teniserka. Godine 1975. Richardsova je imala operaciju korekcije pola. Poznata je po tome što 1976. godine joj je Teniska asocijacija SAD-a odbila prijavu za učestvovanje na US Openu, navodeći kao razlog politiku da jedino žene rođene kao žene mogu da učestvuju. Ona je tužila asocijaciju i Vrhovni sud New Yorka je 1977. godine doneo presudu u njenu korist. Ovo je bila ključna odluka za prava transseksualnih osoba.

Biografija
----------

Richardsova je rođena u New Yorku kao **Richard Raskind**. Kada je imala šest godina, njena porodica se preselila u Forest Hills. Raskind je bila odlična u tenisu još od detinjstva i našla se u prvih deset u juniorskoj konkurenciji na istočnoj obali, kao i na nacionalnom nivou krajem 1940-ih i početkom 1950-ih. Pohađala je Yale, gde je igrala tenis u singlovima i kasnije bila kapiten tima, 1954. godine. Nakon Yalea studirala je medicinu na Rochesterskom univerzitetu i služila je vojsku kao dozapovednik u mornarici. U medicini se bavila očnom hirurgijom, specijalizujući se za strabizam. Godine 1972. dospela je do finala na nacionalnom teniskom takmičenju za muškarce.

Korekcija pola
--------------

Sredinom 1960-ih, Raskind je putovala po evropi kao žena i nameravala je da otputuje u severnu Afriku kod Georgesa Buroua, poznatog ginekologa, u vezi sa operacijom korekcije pola, ali se predomislila i vratila u New York. Tamo se oženila i dobila jedno dete. Raskind je upućena kod hirurga Roberta C. Granata, Sr. od strane Harry Benjamina i godine 1975. imala je uspešnu tranziciju.

Teniska karijera i tranzicija
-----------------------------

Richardsovoj je bilo zabranjeno da igra kao žena 1976. godine na US Openu, osim ako ne dostavi rezultate hromozomskih testiranja. Tužila je Tenisku asocijaciju SAD-a i 1977. je donila pravo da igra kao žena bez podnošenja testova.

Richards je igrala od 1977. do 1981. godine. Njen najviši rang prve godine je bio 22. mesto na WTA listi, a u karijeri 20. Njen najveći uspeh na terenu bilo je finale u dublovima na US Openu 1977, kada je igrala sa Betty-Ann Stuart. Izgubile su meč od para Martina Navratilova i Betty Stöve.

Kasnije je bila trenerica Navratilove u njene dve pobede na Wimbledonu i uvedena je u USTA Eastern Tennis Hall of Fame, 2000. godine.

Autorka
-------

Godine 1986. Richardsova je objavila autobiografiju, *Second Serve*, koja je kasnije ekranizovana u televizijski film *Second Serve* sa Vanessa Redgrave u glavnoj ulozi. Godine 2007. objavila je svoju drugu autobiografiju, *No Way Renee: The Second Half of My Notorious Life*. Obe knjige je radila sa Johnom Amesom.

Porodica
--------

Njen otac je bio ortopedski hirurg, a majka jedna od prvih psihijatrica u SAd. Njena sestra je bila, takođe, psihijatrica. Njen sin, Nicholas Raskin je reditelj i broker na berzi.

Grand Slam singlovi
-------------------

### Muški singlovi

(Kao Richard Raskind)

| Turnir | 1953 | 1954 | 1955 | 1956 | 1957 | 1958 | 1959 | 1960 | Career SR |
| --- | --- | --- | --- | --- | --- | --- | --- | --- | --- |
| Australian Open | A | A | A | A | A | A | A | A | **-** |
| Roland Garros | A | A | A | A | A | A | A | A | **-** |
| Wimbledon | A | A | A | A | A | A | A | A | **-** |
| US Open | 1R | A | 2R | 1R | 2R | A | A | 1R | **0/5** |
| SR | 0 / 1 | 0 / 0 | 0 / 1 | 0 / 1 | 0 / 1 | 0 / 0 | 0 / 0 | 0 / 1 | **0 / 5** |

### Ženski sinlovi

(Kao Renée Richards)

| Turnir | 1977 | 1978 | 1979 | 1980 | 1981 | Career SR |
| --- | --- | --- | --- | --- | --- | --- |
| Australian Open | A | A | A | A | A | **-** |
| Roland Garros | A | A | A | A | A | **-** |
| Wimbledon | A | A | A | A | A | **-** |
| US Open | 1R | 1R | 3R | 2R | 1R | **0/5** |
| SR | 0 / 1 | 0 / 1 | 0 / 1 | 0 / 1 | 0 / 1 | **0 / 5** |

A = nije učestovala u turniru.

SR = odnos pobeda u odigranih turnira.

Note: Australian Open je održan dva puta 1977. godine, u januaru i u decembru.

Grand Slam dublovi
------------------

| Turnir | 1977 | 1978 | 1979 | 1980 | 1981 | Career SR |
| --- | --- | --- | --- | --- | --- | --- |
| Australian Open | A | A | A | A | A | **-** |
| Roland Garros | A | A | A | A | A | **-** |
| Wimbledon | A | A | A | A | A | **-** |
| US Open | F | 2R | A | 3R | 3R | **0/4** |
| SR | 0 / 1 | 0 / 1 | 0 / 0 | 0 / 1 | 0 / 1 | **0 / 5** |

A = nije učestovala u turniru.

SR = odnos pobeda u odigranih turnira.

Note: Australian Open je održan dva puta 1977. godine, u januaru i u decembru.

Grand Slam mešoviti dublovi
---------------------------

| Turnir | 1977 | 1978 | 1979 | 1980 | 1981 | Career SR |
| --- | --- | --- | --- | --- | --- | --- |
| Australian Open | A | A | A | A | A | **-** |
| Roland Garros | A | A | A | A | A | **-** |
| Wimbledon | A | A | A | A | A | **-** |
| US Open | A | 3R | SF | 1R | A | **0/3** |
| SR | 0 / 1 | 0 / 1 | 0 / 1 | 0 / 1 | 0 / 1 | **0 / 5** |

Spoljne veze
------------

* Renee Richards Arhivirano 2012-01-13 na Wayback Machine-u na glbtq.com
* *Second Serve* na IMDb-u (`en`)
* Jews in Sports bio
* Putnam Hospital (NY) article Arhivirano 2008-01-11 na Wayback Machine-u about eye surgery on stroke patient performed in 2004 by Drs. Richards and Greenberg